Case ID: 1169165
Sentence 47: Apellyasiya Məhkəməsi iş materiallarını araşdıraraq o nəticəyə gəlmişdir ki, qanunvericilik müşahidəçiyə seçki prosesini müşahidəni təmin edən şəraitdə aparılmasını tələb etmək, səsvermənin təşkili ilə əlaqədar iradlarla komissiyasının sədrinə, o olmadıqda isə onu əvəz edən şəxsə müraciət etmək, apardığı müşahidənin nəticələrinin seçki komissiyasının protokoluna əlavə olunmasını tələb etmək hüququ vermiş, iddiaçı hazırki iddiasında seçki günü sözügedən seçki məntəqələrində iddia etdiyi qanun pozuntularını təsdiq edən sübutları nə inzibati araşdırma zamanı cavabdeh orqana təqdim etməmiş, nə də iddia ərizəsinə əlavə etməmiş, həmçinin müvafiq seçki məntəqələrində müşahidənin aparılmasına mane olan hallar, eləcə də müşahidəçilərin sadalanan hüquqlarından istifadə edərək seçki məntəqələrində baş vermiş pozuntulara dair iradlar barədə seçki komissiyalarının rəhbərliyinə müraciət edilməsinə dair sübutlar da iddiaçılar tərəfindən təqdim edilməmiş, eyni zamanda ümumi ifadə edilmiş və başqa sübutlara dəstəklənməyən dəlillər mübahisələndirilən qərarın əsassız və ya qanunsuz olmasının əsası kimi qəbul oluna bilməz, bundan əlavə, seçki qanunvericiliyində məntəqə seçki komissiyasının müvafiq müraciətin olub-olmamasından asılı olmayaraq, komissiya tərəfindən birbaşa seçki müşahidəçilərinə yekun protokollarının surətlərinin təqdim edilməsi vəzifəsi nəzərdə tutulmamış, qeyd olunan seçki məntəqələrində müşahidəçilər tərəfindən yekun protokolların surətlərinin təqdim edilməsi ilə bağlı müraciət edilməsi, lakin verilməsindən imtina olunmasına dair sübutlar da təqdim edilməmiş, iddiaçı karbonlaşdırılmış protokolların müvafiq lövhədə asılmadığını göstərsə də aparılmış araşdırma zaman müvafiq seçki subyektlərindən alınmış izahatlarla belə halın baş vermədiyi və müvafiq hərəkətlərin yerinə yetirilməsi tamamlandıqdan sonra protokolların lövhədən asılması təsdiq olunur, eyni zamanda iddiaçı hazırda iddia etdiyi pozuntularla bağlı Cavabdehna müvafiq seçki məntəqələri üzrə aktları təqdim etmiş, lakin həmin aktlarda onları tərtib etmiş şəxslərin şəxsiyyəti haqqında məlumatlar (bəzilərində yalnız ad və soyad qeyd edilmiş, ata adı qeyd edilməmiş), eləcə də şəxsiyyət vəsiqəsi məlumatları (şəxsiyyət vəsiqəsi seriya və nömrə) qeyd edilməmiş, digərlərində bununla yanaşı həmin şəxslərin müvafiq qaydada statuslarına dair (müşahidəçi və ya nümayəndə olmaları haqqında) məlumatlar qeyd edilməmiş, iddiaçılar tərəfindən təqdim edilmiş müşahidə aktlarında pozuntuları qeydə almış şəxslər haqqında məlumatların dəqiq göstərilməməsi, həmçinin həmin aktlarda seçki məntəqələrinin səlahiyyətli şəxslərin adları, onların həmin aktları imza edib-etməmələri barədə qeydlər olmadığından, həmin sənədləri mötəbər sübut kimi qiymətləndirilə bilməz, həmçinin iddiaçının iddia etdiyi pozuntuların olmasını təsdiq edən hər hansı bir faktın mövcudluğu müəyyən olunmur, sübutetmə vasitəsi kimi qəbul olunması yolverilən olmasa da iddiaçının ərizəsində, aktlarda və video görüntülərdə olan pozuntular kimi göstərdiyi faktlar eynilik təşkil edir, lakin baş verməsi iddia olunan bütün məntəqələr üzrə videogörüntülərin təqdim edildiyi iddia olunsa da, cavabdehə təqdim olunmuş elektron daşıyıcılarda əks olunmuş videogörüntülərin nə zaman, hansı şəraitdə, harada (hansı seçki məntəqəsində) çəkilməsi, görüntüləri qeyd alınmış şəxslərin kimliyi məlum deyildir, belə olan halda, həmin elektron daşıyıcılarda əks olunmuş məlumatların hazırki işə aidliyi müəyyən edilmir və onların sübut kimi qiymətləndirilməsi müvafiq normaların tələbləri ilə ziddiyyət təşkil edir, bununla yanaşı görüntülərə məhkəmə iclasında baxılması zamanı hər hansı bir qanuna uyğun olmayan halın mövcudluğu təsdiq olunmamış, video görüntülər ümumiyyətlə bir neçə yazıdan ibarətdir, qanunauyğunolmayan halların nədən ibarət olması, iddiaçının həmin götüntüləri məhz hansı dəlilinin təsdiqi üçün təqdim etdiyini müəyyən etmək mümkün deyildir, görüntülərdə olanlarla iddia tələbində göstərilənlər aşkar olaraq ziddiyyətlidir və bir birini tamamlamadığından, həmin sübutlar mötəbər hesab edilə bilməz.